
Előterjesztés
a Közgyűlés részére
Tisztelt Közgyűlés!
[bookmark: _Hlk481994272][bookmark: _Hlk489278006][bookmark: _Hlk489277983]Budapest Főváros Önkormányzata (a továbbiakban: Fővárosi Önkormányzat) kizárólagos tulajdonát képezi a 38315/41/A/2 hrsz.-on felvett, Budapest X. ker., Üllői út 124/a. fszt. 2-3. (természetben: Budapest X. ker., Zágrábi út 5.) szám alatt található, 110 m² alapterületű iroda megnevezésű ingatlan (a továbbiakban: Ingatlan) (1. sz. melléklet: Tulajdoni lap).

Az Ingatlant a Fővárosi Önkormányzat és Budapest Főváros Vagyonkezelő Központ Zártkörűen Működő Részvénytársaság (a továbbiakban: BFVK Zrt.) által kötött 2017. évi Éves Közszolgáltatási Szerződés II/1. számú melléklete tartalmazza, így a BFVK Zrt. jogosult a tulajdonos Fővárosi Önkormányzatot képviselni.

A Magyar Református Egyház Válaszút Misszió (a továbbaikban MRE Válaszút Misszió vagy Kérelmező) 2017. június 19. napján szándéknyilatkozatot nyújtott be a BFVK Zrt.-hez, melyben kérelmezte, hogy az Ingatlant ingyenesen, közfeladat ellátása - szenvedélybetegek közösségi ellátása: drogprevenciós programok szervezése, ingyenes tanácsadás, konzultáció - céljából használhassa határozatlan időtartamra. (2. sz. melléklet: szándéknyilatkozat, alapító okirat, közfeladat ellátását igazoló dokumentumok)

Az ingyenes használatba adás jogszerűségét alátámasztandó megvizsgáltuk a felmerülő önkormányzati közfeladatot, valamint a szervezet alapszabályában foglaltakat az alábbiak szerint:

A közfeladat definíciója az államháztartásról szóló 2011. évi CXCV. törvény 3/A. § (1) bekezdés értelmében a jogszabályban meghatározott állami vagy önkormányzati feladat. A közfeladatok ellátásában államháztartáson kívüli szervezet jogszabályban meghatározott rendben közreműködhet.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23. §-a (5) bekezdése 9. pontja szerint az egészségügyi alapellátás, az egészséges életmód segítését célzó szolgáltatásoka kerületi önkormányzatok kiemelt feladatát képezik.
A Budapest Főváros II. kerületi Önkormányzat 2006. óta az MRE Válaszút Misszióval kötött ellátási szerződés alapján biztosítja a szenvedélybetegek közösségi ellátását, mint egyészségügyi – szociális alapellátást a II. kerületi lakóhellyel vagy tartózkodási hellyel rendelkező és ott életvitelszerűen tartózkodó személyek részére.

[bookmark: _Hlk489275737]A MRE Válaszút Misszió szociális alapszolgáltatást és szakellátást nyújtó intézmény, önálló jogi személy, fenntartója a Magyarországi Református Egyház. A MRE Válaszút Misszió közfeladathoz kapcsolódó, alapító okiratban megfogalmazott feladata, célja a szenvedélybetegek közösségi ellátása, alacsony küszöbű ellátása, valamint nappali ellátása.
[bookmark: _Hlk490041321][bookmark: _Hlk489974844]A MRE Válaszút Misszió a szenvedélybetegek közösségi ellátásának megvalósítása érdekében közreműködik az állami és önkormányzati feladatok ellátásában, így a szenvedélybetegek közösségi ellátása keretében ingyenesen és könnyen hozzáférhető módon esetkezelési, előgondozási, tanácsadási, ártalomcsökkentési szolgáltatásokat nyújt, azzal a céllal, hogy a szolgáltatásokat igénybe vevőket motiválja egy minőségibb, szermentes élet irányába, egyúttal elősegítse a magasabb küszöbű ellátások igénybevételét. A veszélyeztetett fiatalkorúak, fiatal felnőttek, valamint családtagjaik számára nyújtott közösségi ellátás részeként kiemelt fontosságú a drogprevenciós programok szervezése. Ezen programok olyan támogató közösséget nyújtanak, ahol a szabadidő hasznos eltöltése mellett a drogprevenció, és az életviteli tanácsadás, konzultáció is kiemelet szerepet kap.

A hivatkozott jogszabályban meghatározottak alapján az MRE Válaszút Misszió a szenvedélybetegek közösségi ellátása körében közfeladatot lát el. Az Egyesület nyilatkozott, hogy átlátható szervezetnek minősül. (3. sz. melléklet: nyilatkozatok)

A BFVK Zrt. az Ingatlan tekintetében 2017. május 25. napján ingatlanvagyon-értékelést készített, melynek megállapítása szerint az ingatlan forgalmi értéke 22 000 000 Ft + áfa, a havi piaci alapú bérleti díja 155 000 Ft/ hó+ áfa mértékű. (4. sz. melléklet: ingatlanvagyon-értékelés) 

A nemzeti vagyonról szóló 2011 évi CXCVI. törvény (továbbiakban: Nvtv.) 11. § (13) bekezdése értelmében nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint a feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe. Az Nntv. 11. § (16)-(17) bekezdései értelmében a törvényben meghatározott értékhatár feletti nemzeti vagyont hasznosítani - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet, azonban mellőzhető a versenyeztetés abban az esetben, ha a hasznosítás jogszabályban előírt állami vagy önkormányzati feladatot ellátó gazdálkodó szervezet javára történik.

A hivatkozott rendelkezések alapján a közfeladat ellátásához kapcsolódóan, versenyeztetési eljárás mellőzésével ingyenesen biztosítható az Ingatlan a MRE Válaszút Misszió részére.

A Fővárosi Önkormányzat tulajdonában lévő nem lakás céljára szolgáló helyiségek feletti tulajdonosi jogok gyakorlásáról szóló 40/2006. (VII. 14.) Főv. Kgy. rendelet (Helyiségrendelet.) 35. § (3) bekezdése alapján helyiséget kedvezményesen vagy ingyenesen hasznosítani a jogszabályban meghatározott versenyeztetési kötelezettség hiányában lehet, oly módon, hogy az a Fővárosi Önkormányzat kötelező feladatellátását ne veszélyeztesse és érdekeit ne sértse. A Helyiségrendelet 35.§ (5) bekezdésében foglaltak szerint helyiség ingyenesen kizárólag közfeladat ellátása céljából, a közfeladat ellátásához szükséges mértékben hasznosítható.

A jelen előterjesztés 5. sz. mellékletét képező közfeladat ellátásához kapcsolódó használati megállapodás (továbbiakban: Megállapodás) szerint az Ingatlan határozatlan időtartamra, ingyenesen kerülne használatba adásra az MRE Válaszút Misszió részére egyes állami és önkormányzati közfeladatok ellátásában történő közreműködés elősegítése érdekében. 
[bookmark: _GoBack]A Megállapodásban a Felek elfogadják, hogy az Ingatlanrész üzemeltetésével összefüggésben felmerülő költségeket (víz, csatorna, elektromos energia, gáz, szemétszállítás, karbantartás, stb.) a MRE Válaszút Misszió maga viseli.

A Megállapodás - többek között - rögzíti, hogy a MRE Válaszút Misszió beruházásokat, átalakításokat, vagy egyéb munkálatokat csak a tulajdonos előzetes hozzájárulásával saját költségére végezhet, azzal, hogy sem a jogviszony fennállása alatt sem annak megszűnésekor, illetve ezt követően sem támaszt igényt a megtérítésre még jogalap nélküli gazdagodás címén sem. 

A Helyiségrendelet 35. § (1) bekezdése alapján, a helyiség ingyenes vagy kedvezményes hasznosításáról a Fővárosi Közgyűlés minősített szavazattöbbséggel dönt.

A fentiek alapján kérjük a T. Közgyűlést, hogy a jelen előterjesztést megtárgyalni és az alábbi döntést meghozni szíveskedjen.
Határozati javaslat
A Fővárosi Közgyűlés úgy dönt, hogy:

A Fővárosi Közgyűlés a Fővárosi Önkormányzat tulajdonában lévő nem lakáscéljára szolgáló helyiségek feletti tulajdonosi jogok gyakorlásáról szóló 40/2006. (VII. 14) Főv. Kgy. rendelet 35.§ (1), (3) és (5) bekezdése alapján úgy dönt, hogy:
1. a Fővárosi Önkormányzat kizárólagos tulajdonát képező, 38315/41/A/2 hrsz.-on felvett, Budapest X. ker., Üllői út 124/a. fszt. 2-3. (természetben: Budapest X. ker., Zágrábi út 5.) szám alatt található, 110 m² alapterületű iroda megnevezésű ingatlant határozatlan időre, közfeladat ellátása (drogprevenciós programok szervezése, ingyenes tanácsadás, konzultáció) céljából, térítésmentesen a Magyar Református Egyház Válaszút Misszió (1122 Budapest Krisztina krt. 5. [hrsz.: 6809/0/A/12]) használatába adja
1. Jóváhagyja és megköti az előterjesztés 5. sz. mellékletét képező közfeladat ellátásához kapcsolódó használati megállapodást, egyidejűleg felkéri a főpolgármestert annak aláírására.

határidő:	60 nap

